Kilimo nchini Kenya

Katika nchi hii ya Kenya, kiwango kikubwa cha ardhi kimetengwa na wananchi kwa ajili ya kilimo. Hii imesaidia pakubwa kuiendeleza nchi kwa njia mbalimbali. Njia ya kwanza ni kuwa mimea kama miwa ikipandwa hutumiwa viwandani kutengeneza bidhaa nyingi kama vile sukari ambayo huuzwa kwa nchi jirani na hii huleta pesa za kigeni nchini.
Kilimo pia kimeleta maendeleo kupitia ujengaji wa barabara ambazo hutumiwa kusafiri mazao sokoni au viwandani. Kupitia kilimo vijana wengi wamepata kazi hii imepunguza uhalifu na umaskini nchini kwa kuwa si kila mtu anategemea serikali bali watu wanajitegemea kupitia kilimo. Kilimo pia kimeleta uendeleaji na uzinduaji wa vyombo au vifaa mbalimbali vya kilimo kama vile matrakta ambayo hutengenezwa nchini na kuuzwa katika nchi zingine. Kilimo pia kimeendeleza uuzaji wa mbolea za kizungu nchini. Hii imesaidia kwani kampuni zinazouza mbolea hulipa ushuru.
Kilimo cha wanyama kimechangia makubwa kwani wanyama hawa huchinjwa na kupakiwa kwenye mikebe na kuuzwa katika nchi zingine.